नोकरीच्या कितव्या वर्षी ग्रॅच्युइटी मिळते?

एकाच कंपनीत दीर्घकाळ काम करणाऱ्या कर्मचाऱ्यांना पगार, पेन्शन आणि भविष्य निर्वाह निधीशिवाय ग्रॅच्युइटीही दिली जाते. ग्रॅच्युइटी हे कंपनीकडून कर्मचाऱ्याला दिले जाणारे बक्षीस आहे. सध्याच्या नियमांनुसार, जर एखाद्या व्यक्तीने कंपनीत किमान ५ वर्षे काम केले असेल, तर तो ग्रॅच्युइटीचा हक्कदार आहे.

पेमेंट ऑफ ग्रॅच्युइटी कायदा, १९७२ अंतर्गत, हा लाभ १० हून अधिक लोक काम करणाऱ्या कंपनीच्या प्रत्येक कर्मचाऱ्याला उपलब्ध आहे. जर कर्मचाऱ्याने नोकरी बदलली, सेवानिवृत्त झाला किंवा कोणत्याही कारणाने नोकरी सोडली परंतु त्याने ग्रॅच्युइटीचे नियम पूर्ण केले, तर त्याला ग्रॅच्युइटीचा लाभ मिळतो.

जर एखाद्या कंपनीतील कर्मचाऱ्याने साडेचार वर्षांपेक्षा जास्त म्हणजे ४ वर्षे ७ महिने पूर्ण केले, तर अशा परिस्थितीत शेवटचे वर्ष कर्मचाऱ्याचे पूर्ण वर्ष मानले जाते. म्हणजेच, जर कर्मचारी गेल्या वर्षात ६ महिन्यांपेक्षा जास्त काळ काम करत असेल तर त्याला कंपनीकडून ग्रॅच्युइटी दिली जाते. मात्र मृत्यू किंवा अपंगत्व असल्यास ग्रॅच्युइटीच्या रक्कमेसाठी ५ वर्षे सेवा पूर्ण करणे आवश्यक नाही.

ग्रॅच्युइटीचे सूत्र काय आहे?

एकूण ग्रॅच्युइटीची रक्कम = (अंतिम वेतन) x (१५/२६) x (कंपनीत किती वर्षे काम केले)

याठिकाणी एका महिन्यात केवळ २६ दिवस मोजले जातात, कारण असे मानले जाते की ४ दिवस सुट्ट्या असतात. त्याच वेळी ग्रॅच्युइटीची गणना वर्षातील १५ दिवसांच्या आधारे केली जाते.